  Анжелика Тихонова корреспондент 12-тӥ инвожое Каракулино ёросысь Быргында гурт котырын поръёслэн «Семык» элькун шулдыръяськонзы ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Ужрадэ Удмуртиысь, Башкортостанысь, Марий Элысь, Киров улосвылысь делегациос пыриськозы Туэ элькунамы шулдыръяськон 25-тӥзэ ортчоз. Солэн темаез - «В семье единой». Праздник Гуртлэн арезлы но Каракулино ёрос кылдэм дырысен 95 ар тырмонлы сӥземын луоз. Ватсалом, «Семык» - поръёслэн сяме пырем шулдыръяськонзы, кудӥз гужем вуон сярысь вера. Со улсын гурт возёсэн, семьяен, кузпалъяськонэн, выжыосын герӟаськем сям-йылолъёс ортчыто. Шулдыръяськон гуртын улӥсьёсты но семьяосты огазея. Тодэ вайытом, 26-тӥ инвожое Вавож ёросын «Гербер» элькун шулдыръяськон ортчоз. Туэ солэн пуштросэз воршудъёслы сӥземын луоз. Нош 5-тӥ инвожое Юкаменск ёросын бесерманъёслэсь «Кӧрбан» йӧскалык праздниксэс пусъёзы.   Тегъёс: Лулчеберет Каракулино Удмуртия йӧскалыклулчеберет поръёс  